Kampanja na društvenim medijima doprla je do oko 18 milijuna ljudi, uglavnom mladih (u dobi od 18 do 24 godine te od 25 do 34 godine, pri čemu je svaka od tih dobnih skupina činila udio od oko 31–35 %). Oznaka #EuropeForCulture pojavila se 2018. na platformama društvenih medija 146 000 puta.

Komunikacijska kampanja organizirana je na razini EU-a. Glavne su ciljne skupine bili školarci (u dobi od 10 do 15 godina) i mladi (u dobi od 15 do 25 godina).

To su, na primjer, #Ode2JoyChallenge, u organizaciji Europe Nostre (25 zemalja); „Work It Out”, u okviru Europskih ruta industrijske baštine, kad je 3 000 mladih istodobno plesalo u deset europskih zemalja – i „The Torch Initiative,” u koordinaciji organizacije Future of Religious Heritage, u kojoj su se prikupljala sjećanja i priče osoba povezane s vjerskom baštinom.

-projekt „World Heritage Journeys in the EU” u suradnji s UNESCO-om, koji povezuje 34 čuvene i manje poznate znamenitosti s UNESCO-ova popisa svjetske baštine u 19 zemalja,

-Deklaracija iz Barcelone usmjerena na poboljšanje održivosti i konkurentnosti društvenih i kulturnih učinaka turizma u Europi.

4.3.Zaštita kulturne baštine

Europska godina kulturne baštine 2018. bila je veliki pokretač za poboljšanje načina na koji je kulturna baština zaštićena na europskoj razini. Neka su od ostvarenja sljedeća:

-„Europska načela za kvalitetu u pogledu intervencija koje financira EU s mogućim utjecajem na kulturnu baštinu”, u suradnji s ICOMOS-om, -Studija o zaštiti kulturne baštine od prirodnih katastrofa i katastrofa uzrokovanih ljudskim djelovanjem – prvo mapiranje strategija i alata na razini EU-a kao doprinos provedbi Okvira iz Sendaija za smanjenje rizika od katastrofa i otvaranju puta za poboljšanje suradnje među državama članicama,

-istraživanje i izgradnja kapaciteta projekata za poboljšanje shvaćanja rizika od katastrofa za kulturnu baštinu i jačanje preventivnih mjera,

-Studija o nezakonitoj trgovini kulturnim dobrima i upotrebi dostupne tehnologije za njezino suzbijanje, kojom se pridonosi boljem razumijevanju te kriminalne aktivnosti i načina na koji se ona može zaustaviti,

-priručnik izrađen u suradnji s UNESCO-om namijenjen europskim pravosudnim dužnosnicima i policijskim službenicima za borbu protiv nezakonite trgovine kulturnim dobrima,

-procjena mogućnosti promicanja upotrebe programa EU-a za promatranje i praćenje Zemlje, Copernicus, za očuvanje i praćenje kulturne baštine te upravljanje njome,

-mobilizacija sektora kulturne baštine i očuvanja baštine za djelovanje u području klime u potporu Pariškom sporazumu u okviru događaja „Climate Heritage Mobilisation”. On je organiziran za potrebe globalnog sastanka na vrhu posvećenog klimi 2018. u suradnji s ICOMOS-om.

4.4.Inovacije

Europska godina 2018. označila je početak opsežnog rada na poticanju pronalaska inovativnih i naprednih rješenja za izazove sektora kulturne baštine. Neka su od ostvarenja sljedeća:

-publikacija Policy Review: Innovation in Cultural Heritage Research (Pregled politike: inovacije u istraživanju kulturne baštine), Paket rezultata CORDIS-a pod naslovom „Heritage at Risk: EU research and innovation for a more resilient cultural heritage (Baština izložena riziku: istraživanje i inovacije EU-a za otporniju kulturnu baštinu) i publikacija Innovative Solutions for Cultural Heritage (Inovativna rješenja za kulturnu baštinu),

-Fostering cooperation in the European Union on skills, training and knowledge transfer in cultural heritage professions (Poticanje suradnje u Europskoj uniji u pogledu vještina, osposobljavanja i prijenosa znanja u zanimanjima povezanima s kulturnom baštinom) – priručnik o dobroj praksi namijenjen kulturnim i obrazovnim ustanovama,

-izrada novog izdanja „Pregleda kulturnih i kreativnih gradova”, referentnog alata za praćenje uspješnosti „kulturnih i kreativnih gradova” u Europi,

-„STEPS”, zajednički pilot-projekt EU-a i Vijeća Europe usmjeren na ispitivanje održivih modela za participativno upravljanje,

-zajednički projekt EU-a i Vijeća Europe, „The Faro Way”: poboljšano sudjelovanje u očuvanju kulturne baštine,

-izvješće stručne skupine EU-a za participativno upravljanje kulturnom baštinom.

5.DALJNJE AKTIVNOSTI – EUROPSKI OKVIR ZA DJELOVANJE U PODRUČJU KULTURNE BAŠTINE